Druckiai

Druckiai – Senovės Rusios, nuo XIV a. pabaigos susijusi su Gediminaičiais – ir Lietuvos Didžiosios Kunigaikštystės bajorų didikų kunigaikščių giminė, Drucko kunigaikštystės valdytojai.

 Istorija 
Giminės istorija siekia XII a., kai Drucko žemių valdytojai iš Riurikaičių giminės atsiskyrė nuo Polocko žemės. Giminiavosi su Minsko, XIV a. pirmoje pusėje – su Vitebsko kunigaikščiais. XIV a. viduryje Drucko kunigaikščiai susigiminiavo su Gediminaičiais, jų valdos prijungtos prie Lietuvos Didžiosios Kunigaikštystės. Pradėjus taikyti LDK paprotinę teisę, kunigaikštystė skilo kunigaikščio Michailo Druckio sūnų Vasilijaus ir Semiono valdas.

Andrius Druckis 1399 m. žuvo Vorsklos mūšyje nepalikęs įpėdinių, todėl Vytautas 1411 m. dalį Druckių valdų atidavė Vilniaus vyskupijos kapitulai. Semiono Druckio valdos buvo padalytos keturiems jo sūnums, vėliau dar susmulkėjo. Buvusių kunigaikščių palikuonių valdos ilgainiui virto dvarais, nors patys jie, pagal tuometinius įstatymus sujungę valdas į domeną, kunigaikščių titulą išlaikė. Dauguma jų išlaikė Druckių pavardė, dažniausiai – su antrąja pavarde, kilusia iš jų valdomų vietovių pavadinimų.

Su Druckiais giminiavosi Dmitrijus Algirdaitis, davęs giminei herbą „Vytis“, iš kurio sūnaus Michailo kilo Rusijos kunigaikščiai Trubeckojai. Dmitrijaus Druckio dukters Aleksandros ir Andriaus Holšanskio duktė Sofija ištekėjo už Lietuvos didžiojo kunigaikščio ir Lenkijos karaliaus Jogailos ir pagimdė jam sūnus Vladislovą ir Kazimierą.

1413 m. Horoldės aktu kai kurie bajorai prisiėmė lenkų herbus, tačiau Druckiai pradėjo naudoti unikalų savo giminės herbą. Jo kilmė nėra aiški.A. Boniecki Herbarz Polski, tom V, Warszawa 1902

Žymiausi giminės atstovai:
 Ksaveras Druckis-Liubeckis – 1821–1830 m. Lenkijos karalystės iždo ministras;
 Konstantinas Druckis-Liubeckis – Lenkijos kariuomenės brigados generolas.

 Genealogija 

 Ivanas Druckis (m. 1340 m.);
 Levas Druckis (m. 1384 m.);
 Vasilijus Druckis (m. 1380 m.):
 Michailas Druckis;
 Vasilijus Druckis II (m. 1350 m.):
 Dmitrijus Druckis (m. 1372 m.);
 Andrius Druckis (1399 m. žuvo Vorsklos mūšyje):
 Semionas Druckis;
 Dmitrijus Druckis:
 Michailas Druckis Podberezskis (1399 m. žuvo Vorsklos mūšyje);
 Semionas Druckis:
 Ivanas Druckis Babičius;
 Fiodoras Druckis Babičius:
 Semionas Druckis – Druckiai Sokolinskiai;
 Fiodoras Druckis – Druckiai Kanopliai:
 Ivanas Druckis – Druckiai Ozereckiai;
 Vasilijus Druckis Ščarbitis:
 Ivanas Druckis (x);
 Semionas Druckis (x):
 Konstantinas Druckis Babičius – Prichabskiai;
 Vasilijus Druckis Babičius:
 Dmitrijus Druckis Babičius;
 Vasilijus Druckis Babičius:
 Bogdanas Druckis Babičius;
 Andrius Druckis Babičius:
 Jurijus Druckis Babičius;
 Dmitrijus Druckis Zubravickis:
 Marija, jos vyras Semionas Holšanskis-Trabskis;
 Vasilijus Druckis „Raudonasis“:
 Ivanas Druckis, žmona Marija Zaslavskaja;
 Dmitrijus Druckis (x):
 NN duktė, vyras Bogdanas Bisteiskis;
 Rigoras Druckis:
 Vasilijus Druckis – Druckiai-Liubeckiai;
 Michailas Druckis Balabanas (x):
 Ivanas Druckis Putiata;
 Michailas Druckis Putiatinas:
 Jurijus Druckis Šišovskis;
 Vasilijus Druckis Toločinskis – Toločinskiai:
 Vasilijus Druckis Putiatinas;
 Jurijus Druckis Putiatinas:
 Dmitrijus Druckis Putiatinas;
 Druckiai-Horskiai:
 Dmitrijus Druckis Putiatinas;
 Ivanas Druckis Putiatinas:
 Nikita – Putiatinai;
 Ivanas Druckis Kindiras (žuvo 1399 m.):
 Aleksandras Druckis Kindiras;
 Aleksandras Druckis Podberezskis (žuvo 1399 m.):
 Aleksandra, vyras Andrius Holšanskis;
 Sofija Holšanskaja, vyras Jogaila.

 Šaltiniai 

 Literatūra 
 Варонін В. Друцкія князі XIV стагоддзя // БГА Том 9 Сшытак 1-2 (16-17), снежань 2002. ;
 J. Tęgowski. Pierwsze pokolenia Giedyminowiczów. Poznań – Wrocław 1999.